text: El sector financer aposta pel voluntariat corporatiu | Bottini
  El sector financer aposta pel voluntariat corporatiu
  by bottini | 12/febrer/ 18 | Comunicació
  El voluntariat corporatiu i el foment de la Responsabilitat Social Corporativa a les entitats financeres ha anat creixent els darrers anys. L'Institut d'Estudis Financers (IEF), sota el paraigües de Voluntare, ha coordinat un grup del sector financer amb l'objectiu de compartir bones pràctiques dins de l'àmbit del voluntariat en l'Educació Financera.
  La xarxa Voluntare ha reunit una vintena d'empreses a la seu de l'Institut d'Estudis Financers (IEF) per valorar els resultats de l'entitat del 2017 i fixar els objectius d'enguany, centrats en el II Congrés Internacional de Voluntariat Corporatiu. Voluntare és una xarxa iberoamericana que reuneix empreses, entitats acadèmiques i del tercer sector, líders en Voluntariat Corporatiu, i tanca l'any amb més de 70 empreses i entitats inscrites.